CELEX: C2005/031/35
Language: sl
Date: 2005-02-05 00:00:00
Title: Sodba Sodišča prve stopnje z dne 23. novembra 2004 v zadevi T-166/98, Cantina sociale di Dolianova Soc. coop. rl in drugi proti Komisiji Evropskih skupnosti (Skupna ureditev trga za vino — Uredba (EGS) št. 2499/82 — Pomoč Skupnosti — Ničnostna tožba — Tožba zaradi nedelovanja — Odškodninska tožba)

5.2.2005   
            
            
               SL
            
            
               Uradni list Evropske unije
            
            
               C 31/18
            
         
      SODBA SODIŠČA PRVE STOPNJE
   
   z dne 23. novembra 2004
   v zadevi T-166/98, Cantina sociale di Dolianova Soc. coop. rl in drugi proti Komisiji Evropskih skupnosti (1)
   
   (Skupna ureditev trga za vino - Uredba (EGS) št. 2499/82 - Pomoč Skupnosti - Ničnostna tožba - Tožba zaradi nedelovanja - Odškodninska tožba)
   (2005/C 31/35)
   Jezik postopka: italijanščina
   V zadevi T-166/98, Cantina sociale di Dolianova Soc. coop. rl, s sedežem v Dolianovi (Italija), Cantina Trexenta Soc. coop. rl, s sedežem v Senorbìju (Italija), Cantina sociale Marmilla – Unione viticoltori associati Soc. coop. rl, s sedežem v Sanluriju (Italija), Cantina sociale S. Maria La Palma Soc. coop. rl, s sedežem v Santi Marii La Palma (Italija), Cantina sociale del Vermentino Soc. coop. rl Monti-Sassari, s sedežem v Montiju (Italija), ki jih zastopata C. Dore in G. Dore, avocats, z naslovom za vročanje v Luksemburgu, proti Komisiji Evropskih skupnosti (zastopniki: najprej F. Ruggeri Laderchi in A. Alves Vieira, nato A. Alves Vieira in L. Visaggio, z naslovom za vročanje v Luksemburgu), zaradi, alternativno, na podlagi členov 173 in 175 ES (sedaj člena 230 ES in 232 ES) razglasitve ničnosti dopisa Komisije z dne 31. julija 1998, s katerim je bilo tožečim strankam zavrnjeno neposredno izplačilo pomoči za preventivno destilacijo za vinsko tržno leto 1982/1983, ali ugotovitve nezakonitosti opustitve Komisije, ali podredno, na podlagi člena 178 Pogodbe ES (sedaj člen 235 ES) zaradi povrnitve škode, ki naj bi tožečim strankam nastala zaradi ravnanja Komisije, je Sodišče prve stopnje (drugi senat), v sestavi J. Pirrung, predsednik, A. W. H. Meij in N. J. Forwood, sodnika, sodni tajnik: J. Palacio González, glavni administrator, dne 23. novembra 2004 razglasilo sodbo, katere izrek se glasi:
   
               1.
            
            
               Komisija mora povrniti škodo, ki je tožečim strankam nastala zaradi stečaja Distilleria Agricola Industriale de Terralba, ker ni bil vzpostavljen mehanizem, ki bi zagotavljal, v okviru ureditve iz člena 9 Uredbe (EGS) št. 2499/82 glede preventivne destilacije za vinsko tržno leto 1982/1983, izplačila pomoči Skupnosti zadevnim proizvajalcem, ki jo ta uredba določa.
            
         
               2.
            
            
               Stranke Sodišču prve stopnje v roku štirih mesecev od dneva razglasitve te sodbe predložijo znesek odškodnine, ki ga sporazumno določijo.
            
         
               3.
            
            
               Če stranke ne dosežejo dogovora, Sodišču prve stopnje v istem roku predložijo višino svojih zahtevkov.
            
         
      (1)  UL C 378, 5.12.1998.